ddrg/super_eurlex huggingface dataset:
Ehdotus neuvoston päätökseksi sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY muuttamisesta /* KOM/98/0360 lopull. - CNS 98/0200 */



Virallinen lehti nro C 215 , 10/07/1998 s. 0020



Ehdotus neuvoston päätökseksi sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY muuttamisesta (98/C 215/06) KOM(1998) 360 lopull. - 98/0200(CNS) (Komission esittämä 9 päivänä kesäkuuta 1998) EUROOPAN UNIONIN NEUVOSTO, joka ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 97/34/EY (2), ja erityisesti sen 9 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että päätöksessä 95/408/EY säädetty siirtymäkausi päättyy 31 päivänä joulukuuta 1998 ja käytännöllisistä syistä johtuen sellaisten kolmansien maiden laitosten luettelon laatiminen, joista jäsenvaltioilla on lupa tuoda tiettyjä tuotteita kyseisiin tuotteisiin sovellettavia terveyssääntöjä koskevien direktiivien säännösten mukaisesti, on jossakin määrin viivästynyt, ja perinteisen kaupankäynnin mahdollisten katkosten välttämiseksi on syytä pidentää siirtymäaikaa, jona yksinkertaistettua hyväksymisjärjestelmää voidaan soveltaa tiettyjä eläintuotteita, kalastustuotteita ja eläviä simpukoita vievien kolmansien maiden laitoksiin, ON TEHNYT TÄMÄN PÄÄTÖKSEN: 1 artikla Korvataan päätöksen 95/408/EY 9 artiklassa päivämäärä "31 päivään joulukuuta 1998" päivämäärällä "31 päivään joulukuuta 2000". 2 artikla Tämä päätös on osoitettu kaikille jäsenvaltioille. (1) EYVL L 243, 11.10.1995, s. 17. (2) EYVL L 13, 16.1.1997, s. 33.
FI Euroopan unionin virallinen lehti C 8/25

Luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY 6 artiklan mukainen julkaiseminen

2010/C 8/08

NORTHERN ROCK PLC TRANSFER ORDER 2009

Yhdistyneen kuningaskunnan valtiovarainministeriö antoi 8 päivänä joulukuuta 2009 siirtomääräyksen Northern Rock plc Transfer Order 2009 (jäljempänä ’siirtomääräys’), jossa säädetään tietyistä tervehdyttämistoimenpiteitä, jotka toteutetaan Northern Rock plc -pankin rakenneuudistuksen yhteydessä (pankki on kokonaan valtiovarainministeriön omistuksessa).

Siirtomääräyksen 2, 6, 7 ja 8 pykälä ja liite 2 tulivat voimaan 8 päivänä joulukuuta 2009. Siirtomääräyksen 6 ja 7 pykälän tavoitteena on varmistaa, että kolmannet osapuolet eivät hanki tai saa uusia oikeuksia, etuja, velvoitteita tai vastuita siirtomääräyksen tai sellaisten toimien johdosta, jotka on toteutettu tai jätetty toteuttamatta kyseiseen siirtomääräykseen liittyen.

Siirtomääräyksen muut säännökset tulevat voimaan 1 päivänä tammikuuta 2010, ja niissä säädetään Northern Rock plc:n rakenneuudistuksesta tai sen voimaan saattamisesta.

Rakenneuudistuksessa osa Northern Rockin liiketoiminnasta, mukaan luettuina vähittäistalletukset, tietyt tukkutalletukset ja osa kiinnittämättömistä asuntoluotoista (joihin kuuluvat Northern Rockin Irlannin sivukonttorin koko liiketoiminta (sivukonttori on rekisteröity Irlannin kaupparekisteriin numerolla 904328)), siirretään uuteen yhtiöön, jonka Yhdistyneen kuningaskunnan valtiovarainministeriö omistaa kokonaan ja jota sääntelee Financial Services Authority (finassipalveluviranomainen, joka on perustettu sääntelemään finanssipalvelualaa Yhdistyneessä kuningaskunnassa). Loput Northern Rockin asuntoluotoista, arvopaperistamista hoitavaan Granite-erillisyhtiöön liittyvät järjestelyt ja katettuihin joukkovelkakirjoihin liittyvä ohjelma, valtion laina ja muu lainanotto, johdannaiset ja tietyt tukkutalletukset (jotka säilytetään yhtiön tukkurahoitusohjelmia varten) jäävät nykyiseen yhtiöön.

Tarkoitus on, että siirron jälkeen nykyinen yhtiö saa uuden nimen ”Northern Rock (Asset Management) plc” ja uuden yhtiön nimeksi tulee ”Northern Rock plc”. Molempia yhtiöitä hoidetaan kaupallisten periaatteiden mukaisesti itsenäisesti Yhdistyneen kuningaskunnan hallitukseen nähden.

Siirtomääräys on annettu käyttämällä Banking (Special Provisions) Act 2008 -säädöksen 8 ja 12 pykälässä ja liitteessä 2 annettua toimivaltaa. Lisätietoja annetaan seuraavassa osoitteessa: http://www.hm-treasury.gov.uk

Henkilöt, joihin siirtomääräyksen antamista koskeva Yhdistyneen kuningaskunnan valtiovarainministeriön päätös vaikuttaa, voivat tehdä viipymättä ja joka tapauksessa viimeistään kolmen kuukauden kuluttua 8 päivästä joulukuuta 2009 hallinto-oikeudelle (Administrative Court, Royal Courts of Justice, Strand, London, WC2A 2LL, UNITED KINGDOM) valituslupahakemuksen päätöksen laillisuuden tutkimiseksi. Määräajasta (ja mahdollisuudesta sen pidentämiseen) sekä hakumenettelystä annetaan lisätietoa Civil Procedure Rule 54 -säännössä, joka on saatavissa seuraavasta osoitteesta: http://www.justice.gov.uk
4.

Komissio pyytää kolmansia osapuolia esittämään ehdotettua toimenpidettä koskevat huomautuksensa. Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä: M.8683 – Apollo Capital Management L.P. / Intertoys Holding B.V. Huomautukset voidaan lähettää komissiolle sähköpostitse, faksilla tai postitse. Yhteystiedot: Sähköposti: COMP-MERGER-REGISTRY@ec.europa.eu Faksi: +32 22964301 Postiosoite: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
FI Euroopan unionin virallinen lehti C 381/1

Ilmoitetun keskittymän vastustamatta jättäminen

(Asia M.8514 – Evonik/DSM/JV)

(ETA:n kannalta merkityksellinen teksti)

(2017/C 381/01)

Komissio päätti 26. lokakuuta 2017 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 (1) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla

— komission kilpailun pääosaston verkkosivuilla (http://ec.europa.eu/competition/mergers/cases/); sivuilla on monenlaisia hakukeinoja sulautumapäätösten löytämiseksi, muun muassa yritys-, asianumero-, päivämäärä- ja alakohtaiset hakemistot,

— sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32017M8514. EUR-Lex on Euroopan unionin oikeuden online-tietokanta.

(1) EUVL L 24, 29.1.2004, s. 1.
C 494/8

Euroopan elintarviketurvallisuusviranomaisen (EFSAn) tehtäviin liittyvillä aloilla toimivien elinten verkostoituminen

(2022/C 494/02)

Asetuksen (EY) N:o 178/2002 (1) 36 artiklan 2 kohdan mukaan Euroopan elintarviketurvallisuusviranomaisen ”johtokunnan on laadittava toiminnanjohtajan tekemän ehdotuksen perusteella julkistettava luettelo jäsenvaltioiden nimeämistä toimivaltaisista elimistä, jotka voivat avustaa elintarviketurvallisuusviranomaista sen tehtävässä joko yksittäin tai verkostona”.

EFSAn johtokunta laati luettelon ensimmäisen kerran 19. joulukuuta 2006, minkä jälkeen

i. sitä päivitetään säännöllisesti EFSAn toiminnanjohtajan ehdotuksesta ja ottaen huomioon jäsenvaltioiden tekemät nimeämisten tarkistukset tai uudet nimeämisehdotukset (komission asetuksen (EY) N:o 2230/2004 (2) 2 artiklan 4 kohdan mukaisesti), ja

ii. se julkistetaan EFSAn verkkosivustolla, jolla julkaistaan myös toimivaltaisten elinten viimeksi päivitetty luettelo.

Nämä tiedot ovat saatavilla EFSAn verkkosivustolla seuraavista osoitteista:

i. EFSAn johtokunnan 15. joulukuuta 2022 tekemä viimeisin muutos toimivaltaisten elinten luetteloon – https://www.efsa.europa.eu/en/events/93rd-management-board-web-meeting; ja

ii. ajantasaistettu luettelo toimivaltaisista viranomaisista – http://www.efsa.europa.eu/en/partnersnetworks/scorg.

EFSA päivittää tätä ilmoitusta säännöllisesti erityisesti edellä olevien linkkien osalta.

Lisätietoja saa osoitteesta Cooperation.Article36@efsa.europa.eu.

(1) Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

(2) Komission asetus (EY) N:o 2230/2004, annettu 23 päivänä joulukuuta 2004, Euroopan parlamentin ja neuvoston asetuksen (EY) N:o 178/2002 soveltamista koskevista yksityiskohtaisista säännöistä Euroopan elintarviketurvallisuusviranomaisen tehtäviin liittyvillä aloilla toimivien elinten verkoston osalta (EUVL L 379, 24.12.2004, s. 64), sellaisena kuin se on viimeksi muutettuna).
24.

Edellä esitetyn perusteella Euroopan tietosuojavaltuutettu suosittelee, että (1) johdanto-osan 14 kappaletta selvennetään sen varmistamiseksi, että henkilöillä, joilla on digitaaliseen saavutettavuuteen liittyviä ongelmia, on oikeus jättää hakemuksensa henkilökohtaisesti; ehdotuksen varsinaista tekstiä olisi myös muutettava tämän säännön ottamiseksi huomioon (2) ehdotuksen 2 artiklan 3 kohdasta poistetaan viittaus IP-osoitteisiin osana viisumihakemuksen tietoja 7b artiklan 5 kohdan mukaisesti (3) määritetään yhteinen menettely sen varmistamiseksi, että EU:n digitaalisen viisumihakemusalustan kautta lähetettäviin hakemuslomakkeisiin täytettäviä henkilötietoja koskevat tietojen laaduntarkastukset ovat yhtenäisiä ja tarkastettavissa olevia kaikissa sidosryhmissä (4) selvennetään eu-LISAn, jäsenvaltioiden viranomaisten ja tarvittaessa sellaisten ulkoisten palveluntarjoajien tehtäviä ja vastuita, jotka osallistuvat henkilötietojen käsittelyyn EU:n digitaalisen viisumihakemusalustan kautta (5) ehdotuksen 1 artiklan 29 kohdasta poistetaan poikkeus asetuksen (EY) N:o 810/2009 44 artiklan 1 kohdan osalta, jotta varmistetaan sellaisten henkilötietojen salaus, joihin ulkoisilla palveluntarjoajilla on pääsy EU:n digitaalisen viisumihakemusalustan, ulkoisen palveluntarjoajan palveluväylän kautta, sekä säädetään yleisesti kyseisen palveluväylän käyttöön liittyvistä turvallisuusmekanismeista (6) vahvat henkilöllisyyden todentamistavat määritetään osana suojattua tilipalvelua (7) EU:n digitaaliseen viisumihakemusalustaan lisätään tiedot henkilötietojen käsittelystä viisumitietojärjestelmään liittyvissä tarkoituksissa ja muissa tarkoituksissa, jotka johtuvat yhteentoimivuutta koskevan kehyksen toimintavalmiuteen saattamisesta.
Kuulemismenettelystä vastaavan neuvonantajan loppukertomus (1)

Asia AT.40432 – Hahmoihin liittyvät kauppatavarat

(ETA:n kannalta merkityksellinen teksti)

(2019/C 386/07)

(1)

Yrityksille Sanrio Company, Ltd., Sanrio GmbH ja Mister Men Limited, jäljempänä yhdessä ’yritykset, joille päätös on osoitettu’, osoitetussa päätösluonnoksessa todetaan, että yritykset, joille päätös on osoitettu, jäljempänä ’Sanrio’, rikkoi SEUT-sopimuksen 101 artiklaa ja ETA-sopimuksen 53 artiklaa soveltamalla ja panemalla täytäntöön Euroopan talousalueella lisensoitujen kauppatavaroiden rajat ylittävää myyntiä verkossa ja sen ulkopuolella rajoittavia sopimuksia ja/tai yhdenmukaistettuja menettelytapoja.
67.

Euroopan tietosuojavaltuutettu yhtyy komission näkemykseen, että vahvoja suojamekanismeja perusoikeuksien turvaamiseksi on pidettävä suunnitellun sopimuksen edellytyksenä. Useita tietosuojaperiaatteita ja suojatoimia on jo huomioitu neuvotteluohjeissa. Hän suosittaa ensinnäkin SEUT:n 16 artiklan sisällyttämistä yhdeksi aineelliseksi oikeusperustaksi neuvoston päätöksen johdanto-osaan. Euroopan tietosuojavaltuutettu on tyytyväinen siihen, että tulevassa sopimuksessa on viitattava puitesopimukseen, jota hän on aktiivisesti tukenut. Puitesopimusta koskevassa lausunnossaan 1/2016 Euroopan tietosuojavaltuutettu suositteli olennaisia parannuksia useisiin suojatoimiin sekä suojatoimien vahvistamista; hän ehdottaa näiden suojatoimien sisällyttämistä neuvotteluohjeisiin.
144

Vaikka nykyisistä ehdotuksista voi saada käsityksen, että yhteentoimivuus olisi lopullinen komponentti jo täysin toiminnassa oleviin tietojärjestelmiin (tai vähintään järjestelmiin, joiden perustamissäädökset ovat jo ”vakaita” tai lainsäädäntömenettelyn viimeisissä vaiheissa), Euroopan tietosuojavaltuutettu haluaa muistuttaa, että näin ei kuitenkaan ole. Todellisuudessa kolmea (ETIAS, ECRIS-TCN ja EES) kuudesta EU:n tietojärjestelmästä, joista ehdotuksilla pyritään tekemään yhteentoimivia, ei ole tällä hetkellä olemassa, kahta (SIS ja Eurodac) tarkistetaan parhaillaan ja yksi (VIS) on määrä tarkistaa myöhemmin tänä vuonna. Tämän erittäin monimutkaisen järjestelmän, jossa on useita ”liikkuvia osia”, täsmällisiä vaikutuksia yksityisyyden suojan ja tietosuojan kannalta on käytännössä mahdotonta arvioida. Euroopan tietosuojavaltuutettu muistuttaa, että on varmistettava kaikkien parhaillaan (tai myöhemmin) neuvoteltavien säädösten ja ehdotusten johdonmukaisuus, jotta turvataan yhdenmukainen oikeudellinen, organisatorinen ja tekninen ympäristö kaikelle EU:ssa harjoitettavalle tietojenkäsittelytoiminnalle. Tässä yhteydessä hän haluaa painottaa, että tämän lausunnon antamisella ei rajoiteta jatkotoimenpiteitä, joita voidaan toteuttaa, kun asiaankuuluvat oikeudelliset asiakirjat etenevät lainsäädäntömenettelyssä.
13.

Vakiintuneen oikeuskäytännön mukaan silloin, kun komissio on väitetiedoksiannossa nimenomaisesti ilmoittanut ne tärkeimmät tosiseikat ja oikeudelliset seikat, jotka voivat johtaa sakon määräämiseen (9), komissio täyttää velvoitteensa kunnioittaa yritysten oikeutta tulla kuulluiksi (10). Muita sakkojen laskennan kannalta merkityksellisiä seikkoja voidaan aina ilmoittaa asianomaisille yrityksille myöhempänä ajankohtana (11), kuten komissio teki tässä asiassa ilmoittamalla aikeestaan soveltaa erityistä korotusta sakon perusmäärään suuntaviivojen 37 kohdan nojalla. Katson sen vuoksi, että yritysten, joille päätösluonnos on osoitettu, puolustautumisoikeuksia on kunnioitettu asianmukaisesti, ja että viive, jolla erityisestä korotuksesta ilmoitettiin, ei ole vaikuttanut kohtuuttomasti hyvän hallinnon periaatteeseen.
(1)

Neuvoston asetuksen (EY) N:o 1/2003 (2) 9 artiklan 1 kohdan mukainen päätösluonnos osoitetaan kansainväliselle johdannaismarkkinoiden osapuolten järjestölle (International Swaps and Derivatives Association, Inc, jäljempänä ’ISDA’), ja se liittyy osaan menettelyistä asiassa AT.39745 – CDS-tietomarkkinat.
3.

Euroopan tietosuojavaltuutettu toteaa, että Eurooppa kärsii nykyään muuttoliikekriisistä ja terrorismin uhasta ja että on tärkeää toteuttaa pikaisia ja tarkoituksenmukaisia toimenpiteitä tämän tilanteen ratkaisemiseksi EU:n tasolla. Hän on tyytyväinen Euroopan komission pyrkimyksiin reagoida pikaisesti nykyisiin tapahtumiin. Tietosuojavaltuutetun tehtävänä on kuitenkin muistuttaa, että on tärkeää kunnioittaa tietosuojaa koskevaa perusoikeutta, ja neuvoa, miten tietosuojatakeet voidaan entistä paremmin sisällyttää uusiin lainsäädäntötoimiin ottaen huomioon Euroopan unionin perusoikeuskirjan (8) (jäljempänä ’perusoikeuskirja’) 7 ja 8 artiklan sekä Euroopan unionin toiminnasta tehdyn sopimuksen 16 artiklan. Tietosuojavaltuutettu pitää valitettavana, ettei edellä mainitun agendan puitteissa ole ollut mahdollisuutta kuulla tietosuojavaltuutettua lainsäädäntömenettelyn aiemmassa vaiheessa.
10.

Ehdokkaan tai vähintään yhden yhteenliittymään kuuluvan osallistujan myynnin kokonaisnettotulojen olisi oltava vähintään 150 000 000 euroa laskettuna kolmen viimeisen tilikauden ajalta sen päivämäärän mukaan, jona yhteenliittymä on perustettu. Tämän kohdan vaatimuksia sovelletaan yhteenliittymään kokonaisuutena, jos ehdokas on yhteenliittymä, joka ei ole oikeushenkilö, tai 10.1 Ehdokkaan ja – jos ehdokas on yhteenliittymä – vähintään yhden yhteenliittymään kuuluvan osallistujan on toimitettava pankin tai muun rahoituslaitoksen antama suositus, jossa todetaan, että sillä on öljyn ja maakaasun etsintään ja tutkimiseen alueella ”Blok 1–14 Silistar” tarvittavat taloudelliset resurssit, tai 10.2 Ehdokkaan ja – jos ehdokas on yhteenliittymä – vähintään yhden yhteenliittymään kuuluvan osallistujan on toimitettava pankin tai muun rahoituslaitoksen kanssa tehty aiesopimus, josta käy ilmi, että ehdokas saa tarvittavan rahoituksen toteuttaa öljyn ja maakaasun etsintää ja tutkimista alueella ”Blok 1–14 Silistar”.
4.

Neuvoa-antava komitea on komission kanssa samaa mieltä siitä, että tämän toimenpiteen tarkastelussa merkityksellisten maantieteellisten markkinoiden määrittelyt ovat seuraavat: a) harmaasementin osalta: alueet, jotka ympäröivät osapuolten Espanjassa sijaitsevia harmaabetonin tuotantolaitoksia 150 kilometrin säteellä; b) betonin runkoaineiden osalta: koska on epätodennäköistä, että ehdotettu liiketoimi olennaisesti estäisi tehokasta kilpailua, vaikka maantieteelliset markkinat määriteltäisiin suppeimmalla mahdollisella tavalla, betonin runkoaineiden täsmälliset maantieteelliset markkinat voidaan jättää määrittelemättä. Vähemmistö pidättyy ottamasta kantaa; c) valmisbetonin osalta: alueet, jotka ympäröivät osapuolten Espanjassa sijaitsevia valmisbetonin tuotantolaitoksia 25 kilometrin säteellä; d) laastin osalta: alueet, jotka ympäröivät osapuolten Espanjassa sijaitsevia laastin tuotantolaitoksia 120 kilometrin säteellä, jolloin täsmälliset maantieteelliset markkinat voidaan jättää määrittelemättä; e) klinkkerin osalta: koska on epätodennäköistä, että ehdotettu liiketoimi olennaisesti estäisi tehokasta kilpailua, vaikka maantieteelliset markkinat määriteltäisiin suppeimmalla mahdollisella tavalla, klinkkerin täsmälliset maantieteelliset markkinat voidaan jättää määrittelemättä. Vähemmistö on eri mieltä.
68.

Edellä mainituista syistä Euroopan tietosuojavaltuutettu suosittelee seuraavaa: — Otetaan käyttöön uusi malli kaikkien sellaisten tietokantojen valvontaa varten, joihin liittyy henkilötietojen käsittelyä ja jotka on luotu asetuksen ja ehdotuksen perusteella (nimittäin CIS – johon sisältyy tullitutkintatietokanta – eurooppalainen tietorekisteri sekä tuonti-, vienti- ja passitusrekisteri). Tämä malli perustuisi koordinoituun valvontaan, jolla on kolmikerroksinen rakenne: tietosuojaviranomaiset kansallisella tasolla, Euroopan tietosuojavaltuutettu keskustasolla ja näiden välinen koordinointi. — Nimetään Euroopan tietosuojavaltuutettu sekä päätökseen että asetukseen perustuvan valvonnan koordinoinnista vastaavaksi sihteeristöksi. — Ehdotuksen tekstiin sisällytetään yleinen säännös, jolla selvennetään, että asetusta (EY) N:o 45/2001 sovelletaan unionin toimielinten suorittamaan henkilötietojen käsittelyyn ja että eri jäsenvaltioiden toimivaltaisten viranomaisten suorittamaan käsittelyyn sovelletaan direktiivin 95/46/EY kansallisia täytäntöönpanosäännöksiä. — Korvataan monet hajanaiset säännökset yhtenäisillä säännöksillä, joissa määritetään kunkin tietokannan osalta i) komission rooli rekisterinpitäjänä tai mahdollisesti yhteisenä rekisterinpitäjänä asianomaisten kansallisten toimivaltaisten viranomaisten kanssa, ii) tarvittaessa selkeyden vuoksi Euroopan tietosuojavaltuutetun valvontatehtävä, jos komissio on rekisterinpitäjä, toisin kuin silloin, jos tietojen käsittelyä valvovat kansalliset tietosuojaviranomaiset, iii) tekniset toimenpiteet, joita komission on toteutettava, jotta varmistetaan käsittelyn turvallisuus (erityistoimenpiteet voidaan mahdollisesti sisällyttää delegoituun säädökseen, jotta varmistetaan niiden joustava ajantasaistaminen) ja iv) tarve Euroopan tietosuojavaltuutetun suorittamiin asetuksen (EY) N:o 45/2001 27 artiklan mukaisiin ennakkotarkastuksiin. — Tarkastellaan uudelleen hiljattain käyttöön otettuja säilytysaikoja arvioimalla tarvittava säilytysaika kussakin yksittäistapauksessa, ja muutetaan tietojen tunnistettavuuden poistamista koskevia säännöksiä, jotta voidaan vaatia tietojen poistamista. — Ehdotuksessa olisi esitettävä tyhjentävä luettelo CSM-tietokantaan tallennettavista tiedoista. Vaihtoehtoisesti ehdotuksen tekstissä olisi yksiselitteisesti kiellettävä henkilötietojen tallentaminen tällaiseen tietokantaan.
6.

Menettelyyn osallistumista toivoi poikkeuksellisen suuri joukko tahoja. Myönsin asianomaisen kolmannen osapuolen aseman seuraaville 23 yritykselle ja yhdistykselle sen jälkeen, kun ne olivat osoittaneet, että menettelyn lopputulos koskee riittävässä määrin niiden etua: ACCOR SA, Association Belge des Sociétés Cotées, Association Française des Entreprises Privées, the Association for Financial Markets in Europe, The Bank of New York Mellon, BNP Paribas Arbitrage, Chi-X Europe Ltd., [LUOTTAMUKSELLINEN], LCH.Clearnet Group Limited, CME Group Inc., Euroclear Group, IMC Financial Markets, ICAP Securities Limited, IntercontinentalExchange Inc., Kyte Group Limited, London Stock Exchange Group plc, Nasdaq OMX Nordic OY, L’Oreal SA, Robeco Groep NV, […] (4), Solvay SA, ThromboGenics NV, ja Vlaamse Federatie van Belegginsclubs en Beleggers vzw.
2.

Tietosuojavaltuutettu on tyytyväinen siihen, että komissio on pyytänyt häneltä lausuntoa ja että säädösten johdanto-osaan on sisällytetty viittaus tähän lausuntoon.
14.

Kuten komissio on toistuvasti korostanut, kansalaisten ja yritysten luottamus internetviestintään riippuu yksityisyyttä koskevien tehokkaiden teknisten suojatyökalujen saatavuudesta ja tarkemmin sanottuna viestinnän luottamuksellisuudesta. Tämä tarve on tunnustettu myös Yhdysvaltain tiedustelu- ja viestintäteknologioiden tarkasteluryhmässä (10), joka on esittänyt useita suosituksia luottamuksen palauttamiseksi salaustyökaluihin ja kaupallisiin ohjelmistoihin sekä ohjelmistojen haavoittuvuuksien korjaamista koskevien nopeiden mekanismien toimintaan. Tiettyjen tunnetuimpien turvallisuusasiantuntijoiden mielestä näitä järjestelmiä kohtaan tunnetun luottamuksen heikkeneminen on haitallisin seuraus viimeaikaisista laitteiden tiedusteluoperaatioita koskevista keskusteluista (11). Koska verkkoturvallisuus on tärkeää Euroopalle, tähän tekniseen ja poliittiseen haasteeseen olisi löydettävä vastaus EU:n tasolla komission aloitteen perusteella.
9.

Enemmistö neuvoa-antavan komitean jäsenistä on komission kanssa yhtä mieltä siitä, että ilmoitetun liiketoimen on tämän johdosta katsottava soveltuvan sulautuma-asetuksen 2 artiklan 2 kohdan ja 8 artiklan 2 kohdan nojalla sisämarkkinoille ja ETA-sopimuksen 57 artiklan nojalla ETA-sopimuksen toimintaan. Vähemmistö on eri mieltä. Toinen vähemmistö pidättyy ottamasta kantaa.
(2)

Komissio teki 16. joulukuuta 2009 asetuksen (EY) N:o 1/2003 9 artiklan 1 kohdan mukaisen päätöksen, jolla Microsoftin tarjoamat sitoumukset muutettiin velvoittaviksi. Sitoumusten tarkoituksena on hälventää siihen liittyviä komission epäilyksiä, että Microsoft on sitonut Internet Explorer -verkkoselaimensa tavallisimpaan henkilökohtaisten asiakastietokoneiden käyttöjärjestelmäänsä Windowsiin (3). Sitoumuksiin sisältyi erityisesti sellaisen valintaikkunan saataville asettaminen, josta Euroopan talousalueella olevat Windows-käyttäjät voivat helposti valita haluamansa verkkoselaimen.
4.

Ehdotuksen mukaan koulutettuja vapaaehtoisia on tarkoitus käyttää EU Aid Volunteers -vapaaehtoisina humanitaarisissa hankkeissa eri puolilla maailmaa. Tarkoitus on, että EU Aid Volunteers -vapaaehtoisten valinnasta ja sijoittamisesta vastaavat sertifioidut humanitaariset organisaatiot, jotka noudattavat humanitaarisen vapaaehtoistyön johtamista koskevia eurooppalaisia vaatimuksia. Komissio tulee laatimaan nämä standardit ja sertifiointimenettelyn. Komission on myös tarkoitus järjestää rahoitus, eurooppalainen koulutusohjelma, kaikki koulutetut vapaaehtoiset käsittävä keskusrekisteri sekä tietoverkko, jonka avulla vapaaehtoiset voivat pitää yhteyttä toisiinsa ennen tehtäviä, niiden aikana ja niiden jälkeen.